Биыл 27 жатақхана пайдалануға беріледі
"Биыл 27 жатақхана пайдалануға беріледі" | "https://abai.kz/post/184118"
TITLE: Биыл 27 жатақхана пайдалануға беріледі
URL: https://abai.kz/post/184118
META: "Биыл 27 жатақхана пайдалануға беріледі" | "https://abai.kz/post/184118"
DATE: 07.06.2024
AUTHOR(s): Abai.kz
TOTAL WORDS: 146
TEXT: Ғылым және жоғары білім вице-министрі Талғат Ешенқұлов биыл 10 576 орынға шақталған 27 жатақхананы қолданысқа беру жоспарланғанын айтты. Олардың 19-ы жоғары оқу орындарына, 8-і колледждердің студенттеріне арналады . “Қазірде 1 540 орынға арналған жеті жатақханада тиісті жұмыстар толығымен аяқталып, келер оқу жылына студенттерді қабылдауға әзір. Құрылыс немесе реконструкция жұмыстарын жүргізу бойынша облыстар мен республикалық маңызы бар қалаларда жол карталары дайындалды. Жоспарланған нысандардың дені қыркүйекке дейін пайдалануға беріледі”, – деді Талғат Ешенқұлов. Вице-министр құрылыс, реконструкция қарастырылған ғимараттардың басым көпшілігінде жұмыс 75% деңгейінен жоғары орындалғанын жеткізді. Тамара Дүйсенова мәселенің маңыздылығына ерекше тоқталып, тиісті тапсырма берді. “Құрылыс маусымының уақыты шектеулі. Сондықтан жауапты министрліктермен қатар облыс әкімдіктері жұмыстың уақтылы әрі сапалы атқарылуын тұрақты түрде қадағалауы керек. Нысандардағы құрылыс, реконструкция шараларының қарқынын апта сайын қарастырамыз. Бұл жұмысқа жеке кәсіпкерлердің қызығушылығы жоғары екені байқалады. Сол себепті жатақхана салуға ниетті бизнес өкілдеріне қажетті жағдай жасауға қатысты шараларды қарастыру керек, – деді вице-премьер. Abai.kz
